  Анжелика Тихонова корреспондент 2020-2021 аръёсы Удмуртиын 21 нылпи сад пуктозы. Со сярысь элькун кивалтэтлэн 2019-тӥ арын ужамезлы йылпумъянъёс лэсьтыкуз улосвыллэн тӧроез Александр Бречалов ивортӥз. 2020-тӥ арын Удмуртиын сизьым выль нылпи садъёс пуктозы. <…> 2021-тӥ арын ми эшшо 14 нылпи сад пуктыны кулэ. Та дыре элькунын куинь аресозь нылпиослы 3 сюрслэсь трос интыос кулэ Александр Бречалов, Удмуртилэн тӧроезТуэ пуктэм нылпи садъёсын оглом 876 выль интыос луозы. Элькунлэн тӧроез пусйиз, улосвыламы нылпиослы интыос тырмымтэен герӟаськем югдур секыт на шуыса. Тужгес бадӟым черодъёс Ижкарын но Дэри ёросын. 2024-тӥ арозь Удмуртиын вань пиналъёслы нылпи садъёсы ветлыны луонлык кылдытыны кулэ. Тодэ вайытом, улосвылысь нылпи садъёсын ужась вить визьнодасьёс огъяросси вожвылъяськонын грантъёс утӥзы.  Тегъёс: Дышетон Ижкар нылпиос Удмуртия дӥськут лэсьтськон АлександрБречалов  